มาชะอำตั้งแต่เด็ก ทานร้านนี้ก็หลายครั้ง(ตั้งจำความได้ว่ามาชะอำก็ทานร้านนี้แล้ว) ยังไม่มีโอกาส Review ร้านนี้ซักที ครั้งแรกที่มาร้านนี้ยังเป็นเพิงสังกะสี แต่ก็มีคนมาทานเยอะมาก วันนี้นั่งโต๊ะที่ชายหาด วิวชายทะเลสวยมาก และลมดีมากๆ(สาวๆอย่าลืมมัดผมมาทาน เพราะถ้าไม่มัดลมพัดมา ผมจะมาทานข้าวด้วย ^^") อากาศยามเย็น ที่พระอาทิตย์กำลังลับขอบฟ้า ไม่ร้อนไม่หนาว กำลังเย็นสบาย 
อาหารที่เราสั่งวันนี้ เป็นอาหารรสชาติเหมาะสำหรับเด็กเป็นส่วนใหญ่ วันครอบครัวที่มีเด็กมาด้วยแบบนี้ ^^
-ส้มตำปูทะเล(150฿) อร่อยมาก สดอร่อย
-ไข่เจียวหอยนางรม(120฿) พื้นฐาน แต่กรอบอร่อย
-ทอดมันกุ้ง(150฿) ทอดมันแบบแบน กินง่ายเหมาะกับเด็กๆจิงๆ
-หมึกไข่นึ่งมะนาว(200฿) หมึกยังไม่ค่อยมีไข่ คงไม่ใช่ฤดูของเขา รสชาติสามารถพาเพื่อนต่างชาติทานได้
-ปลากระพงทอดน้ำปลา(300฿) กรอบอร่อยสวดยอด
-กั้งกระดานทอดกระเทียม(400฿) ตัวใหญ่มากกกก สดอร่อย
-ปูนิ่มทอดกระเทียม(280฿) เมนูแนะนำที่ชอบมากๆ
-น้ำพริกปูไข่(100฿)อร่อย เข้มข้น ^^
รสชาติโดยรวมสดอร่อย ไม่ต้องกลัวสำหรับคนชอบทานรสจัดเพราะเค้าจัดน้ำจิ้มซีฟูสต์รสจัดจ้าน ไว้บริการทุกโต๊ะอยู่แล้ว(แต่สิ่งที่ไม่ประทับใจเท่าไหร่คือข้าวผัด ร้านนี้ทานข้าวเปล่ากับอาหารทะเลก็อร่อยสุดๆ)
ราคา 2300฿ ผู้ใหญ่8 เด็ก1 อิ่มกำลังดี เหลือท้องไว้ทานของหวานได้พอดี ถือว่าไม่แพง
บริการต้องบอกว่าได้อาหารไวมาก ไม่ต้องกังวลเรื่องจะได้อาหารช้า ให้กังวลเรื่องที่จอดรถมากกว่า(ตอนที่มาที่จอดรถเต็มแล้ว ยังดีที่พักของเราอยู่ใกล้ แค่เดินมาก็ได้อร่อยแล้ว) แต่ถ้าพวกอุปกรณ์การกินถ้าขอเพิ่มอาจจะต้องรอหน่อย ^^"
มาถึงคะแนนให้4ดาวค่ะ จาก
-บรรยากาศ4.5
-อาหาร4.5
-ราคา4
-บริการ4